Ο **Ντουρσούν Καρατάς** (τουρκ. *Dursun Karataş*) ήταν Τούρκος κομμουνιστής κουρδικής καταγωγής και επικεφαλής των οργανώσεων Επαναστατική Αριστερά (τουρκ. *Dev Sol*) και DHKP-C. Το DHKP-C θεωρείται ως «τρομοκρατική οργάνωση» από την Τουρκία, την Ευρωπαϊκή Ένωση και τις ΗΠΑ.

Βιογραφία
---------

Ο Καρατάς ίδρυσε αρχικά την Επαναστατική Αριστερά το 1978 ως διάσπαση του Επαναστατικού Δρόμου (τουρκ. *Dev Yol*). Η ομάδα είχε ως έδρα την Κωνσταντινούπολη.

Ο Καρατάς φυλακίστηκε ύστερα από το πραξικόπημα του 1980. Κατά την παραμονή του στη φυλακή του Μπαϊράμπασα, ο Καρατάς έγραψε το έργο του «Έχουμε δίκιο, θα νικήσουμε» (τουρκ. *Haklıyız Kazanacağız*), στο οποίο περιλαμβάνεται μια ανάλυση των λαθών του κινήματος και μία λίστα με τους εχθρούς της. Εκδόθηκε το 1989 σε δύο τόμους, με συνολική έκταση γύρω στις 1000 σελίδες.

Δραπέτευσε από τη φυλακή το 1989 και κατέφυγε στη Δυτική Ευρώπη. Από το 1989 μέχρι το 1990, η Επαναστατική Αριστερά πραγματοποίησε μια σειρά επιθέσεων. Ωστόσο, στις 12 Ιουλίου 1991, η τουρκική αστυνομία κατάφερε να εξαρθρώσει διάφορους πυρήνες της οργάνωσης. Τον Απρίλιο του 1992, η σύζυγός του Σαμπαχάτ δολοφονήθηκε από την τουρκική αστυνομία.

Ύστερα από την καταστολή της οργάνωσης από την αστυνομία, ο Καρατάς απήχθη και κρατήθηκε από τον δεύτερο στην ιεραρχία της Μπεντρί Γιαγάν στις 13 Σεπτεμβρίου 1993. Ο Καρατάς εν τέλει δραπέτευσε και η Επαναστατική Αριστερά διασπάστηκε. Ο Καρατάς και οι υποστηρικτές του συγκρότησαν το DHKP-C.

Στις 9 Σεπτεμβρίου 1994 συνελήφθη στα σύνορα Γαλλίας-Ιταλίας και καταδικάστηκε σε 4 χρόνια φυλάκισης. Το 2006 καταδικάστηκε ερήμην από ένα βελγικό δικαστήριο.

Ένα δικαστήριο της Άγκυρας αποφάσισε το 2007 την απόδοση αποζημίωσης ύψους 1.000 τουρκικών λιρών από το τουρκικό κράτος προς τον Καρατάς, ο οποίος δικαζόταν ερήμην για 27 χρόνια για ένταξη σε παράνομη οργάνωση, καθώς και για την παράνομη κατοχή όπλων και πλαστών εγγράφων. Η απόφαση ανέφερε: «Η δίκη Καρατάς ξεκίνησε στο Στρατοδικείο Ορντού το 1981 και δεν έχει ολοκληρωθεί έκτοτε. Αποφασίζουμε ότι η Τουρκία οφείλει να πληρώσει αποζημίωση στον Καρατάς για μία τόσο χρονοβόρα δίκη».

Εξέγερση του DHKP-C
-------------------

Η εξέγερση του DHKP-C στην Τουρκία αναφέρεται στη μαρξιστική-λενινιστική εξέγερση που διεξάγεται από το Επαναστατικό Λαϊκό Απελευθερωτικό Κόμμα-Μέτωπο εναντίον της Τουρκίας από το 1990. Η εξέγερση ξεκίνησε από πολιτικές δολοφονίες στις αρχές της δεκαετίας του '90 και κλιμακώθηκε αργότερα με τη χρήση βομβιστών αυτοκτονίας.

Το DHKP-C ξεκίνησε να χρησιμοποιεί βομβιστές αυτοκτονίας στις επιχειρήσεις του το 2001 με επιθέσεις απέναντι στην τουρκική αστυνομία τον Ιανουάριο και τον Σεπτέμβριο εκείνου του έτους. Στις 10 Σεπτεμβρίου 2001, ένας βομβιστής αυτοκτονίας σκοτώθηκε μαζί με άλλους τρεις ανθρώπους στην Κωνσταντινούπολη, όντας η πιο φονική επίθεση της οργάνωσης.

Επιχειρήσεις της αστυνομίας στην Τουρκία έχουν αποδυναμώσει την οργάνωση, καθώς το DHKP-C δεν έχει πραγματοποιήσει κάποια σημαντική επίθεση από το 2003, όπου η ζώνη με εκρηκτικά που φορούσε η γυναίκα βομβίστρια αυτοκτονίας Σενγκούλ Ακούρτ εξεράγη κατά λάθος στις 20 Μαΐου 2003 σε μία τουαλέτα την ώρα που προετοιμαζόταν για δράση.

Στις 11 Σεπτεμβρίου 2012, ένας βομβιστής αυτοκτονίας και μέλος του DHKP-C ανατινάχθηκε στην περιοχή Σουλτανγκαζή της Κωνσταντινούπολης, σκοτώνοντας επιπλέον και έναν αστυνομικό. Η τουρκική αστυνομία ταυτοποίησε τον βομβιστή ως Ιμπραχίμ Τσουχαντάρ.

### Θάνατος

Ο Καρατάς πέθανε στις 11 Αυγούστου 2008 στο Άρνεμ της Ολλανδίας. Ορισμένες πηγές ανέφεραν αρχικά ότι πέθανε στο Βέλγιο, ωστόσο ο εκπρόσωπος της οργάνωσης στις Βρυξέλλες Μπαχάρ Κιμγιονούρ δήλωσε ότι φίλοι του Καρατάς συγκεντρώθηκαν στην Ολλανδία για πουν το τελευταίο αντίο. Η ταφή του έγινε στο τζεμεβή του Γκαζιοσμάνπασα της Κωνσταντινούπολης, ενώ στην κηδεία του παρευρέθηκαν πάνω από 20.000 άνθρωποι.

Παραπομπές
----------

1. ↑  «Kanlı saldırıların altındaki imza: DHKP-C». *Al Jazeera Turk - Ortadoğu, Kafkasya, Balkanlar, Türkiye ve çevresindeki bölgeden son dakika haberleri ve analizler* (στα Τουρκικά). Αρχειοθετήθηκε από το πρωτότυπο στις 5 Ιανουαρίου 2015. Ανακτήθηκε στις 6 Αυγούστου 2021.
2. ↑  Chasdi, Richard J. *Tapestry of terror : a portrait of Middle East terrorism, 1994-1999*. Lanham: Lexington Books, 2002. pp. 230-231
3. 1 2 3  Kushner, Harvey W. *Encyclopedia of Terrorism*. Thousand Oaks: Sage Publications, 2003. p. 315
4. 1 2 3 4  Teymur, Samih «An Analysis of Terrorist Recruitment by Observing the DHKP/C Terrorist Organization in Istanbul». Αρχειοθετήθηκε από το πρωτότυπο στις 8 Ιουλίου 2012.  University of North Texas (Criminal Justice) August 2004 Πρότυπο:Verify source
5. ↑  «Timeline: A history of Turkish coups». *www.aljazeera.com*. Ανακτήθηκε στις 27 Φεβρουαρίου 2019.
6. ↑  Alexander, Yonah/Pluchinsky Alexander, Dennis A. *Europe's red terrorists: Fighting communist organizations*. London: Cass, 1992. pp. 39-40
7. ↑  Andrew Mango (14 Νοεμβρίου 2005). *Turkey and the War on Terror: 'For Forty Years We Fought Alone'*. Routledge. σελ. 24. ISBN 978-1-134-26996-9. Ανακτήθηκε στις 5 Ιουνίου 2015.
8. ↑  «Belgium sentences members of Turkish terror group to prison». *NTV-MSNBC*. 14 August 2008.. Ανακτήθηκε στις 14 August 2008.
9. ↑  Gökçer Tahincioğlu, Extreme left group leader to receive compensation for lengthy trial, *Today's Zaman*, 21 February 2008 (in αγγλική)
10. 1 2  Welle (www.dw.com), Deutsche. «Turkey concerned about more acts of terrorism | DW | 03.02.2013». *DW.COM* (στα Αγγλικά). Ανακτήθηκε στις 6 Αυγούστου 2021.
11. ↑  «Profile: Turkey's Marxist DHKP-C» (στα αγγλικά). 2004-04-01.. Ανακτήθηκε στις 2021-08-06.
12. ↑  «'Bombacı militan polisi hedefledi'». *arsiv.ntv.com.tr*. Ανακτήθηκε στις 6 Αυγούστου 2021.
13. ↑  «Suspected leftist suicide bomber kills one in Istanbul | Reuters». *web.archive.org*. Ανακτήθηκε στις 6 Αυγούστου 2021.
14. ↑  "DHKP-C leader dies in Netherlands," *Hurriyet* (12 August 2008). Retrieved on 2008-08-12.
15. ↑  "Dursun Karataş passes away," *Sabah* (12 August 2008). Retrieved on 2008-08-12.
16. ↑  Sertac Aktan (Arnhem); Ramazan Cin (Istanbul) (12 August 2008). «DHKP-C'nin lideri Dursun Karataş öldü» (στα Turkish). *Ihlas News Agency*. Αρχειοθετήθηκε από το πρωτότυπο στις 30 September 2011.. Ανακτήθηκε στις 14 August 2008.
17. ↑  «Karataş'ın cenazesi ailesine verilmedi» (στα Turkish). *Hürriyet*. Anadolu Ajansi. 14 August 2008. Αρχειοθετήθηκε από το πρωτότυπο στις 2013-04-18.. Ανακτήθηκε στις 14 August 2008.
18. ↑  «Dursun Karataş'ın yüzünü açtılar» (στα Turkish). *Radikal*. 15 August 2008.. Ανακτήθηκε στις 15 August 2008.